**Izglītības iestādes pašnovērtējuma ziņojums**

|  |  |
| --- | --- |
|  Kuldīgā, 2021.gada 05.oktobrī |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|   |   |   |
| (dokumenta saskaņotāja pilns amata nosaukums) |
|   |   |   |
| (paraksts) |   | (vārds, uzvārds) |
|   |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Vispārējās pirmsskolas izglītības programma | 01011111 |  | V\_806 | 21.09.18.V | 142 | 142 |
| Speciālās pirmsskolas izglītības programma izglītojamiem ar valodas traucējumiem | 01015511 |  | V\_808 | 21.09.18. | 53 | 53 |
| Speciālās pirmsskolas izglītības programma izglītojamiem ar jauktiem attīstības traucējumiem | 01015611 |  | V\_809 | 21.09.18. | 43 | 43 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 30 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 7 | 1 psihologs, 2 speciālie pedagogi, 1 sociālais pedagogs, 3 logopēdi |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

1. Pilnveidot valodas veidošanas un jauktu attīstības traucējumu korekcijas darbu, atbilstoši bērna attīstības līmenim.

2. Veidot aktīvo pētniecību un praktisko darbību apkārtējās dabas izzināšanā.

3. Jēgpilni un plānveidīgi izmantot digitālās tehnoloģijas mācīšanās procesa ietvaros dažādās jomās.

4. BDDB programmas ietvaros ieviest “ Bērna labsajūtas mērījumu”.

1. **Izglītības iestādes darbības pamatmērķi**
	1. Izglītības iestādes misija – radīt apstākļus un vidi, lai bērns attīsta savas spējas, intereses un vajadzības; attīsta dzīvei nepieciešamās domāšanas, sadarbības un pašvadības prasmes, lai veidotos kā aktīvs Latvijas pilsonis, lai būtu fiziski, emocionāli un sociāli gatavs pamatizglītībai.
	2. Izglītības iestādes vīzija par izglītojamo – iestādē ir nodrošināta bērncentrēta vide, kurā īsteno kompetencēs balstītu pieeju integrētās rotaļnodarbībās, akcentējot izglītojamo personības un radošo spēju attīstību, mācību darba individualizāciju un diferenciāciju.
	3. Izglītības iestādes vērtības cilvēkcentrētā veidā –

**Sadarbība -**  veiksmīgs mācību process ir sadarbībā, kurā iesaistās gan darbinieki, gan bērni, gan vecāki. Veicinot savstarpēju sadarbību, mēs radām pozitīvu mācīšanas un mācīšanās pieredzi, tā veicinot radošumu un prieku gūt jaunas zināšanas.

**Drošība** – tikai jūtoties droši ir iespēja augt, attīstīties, veikt ikdienas pienākumus, tādēļ radām iestādes vidi ( gan fizisko, gan emocionālo) tādu, lai ikviens šeit varētu justies droši – gan bērni, gan vecāki, gan darbinieki.

**Radošums ( kreativitāte)** – spēja radīt darbu, kas ir inovatīvs, ko raksturo orģinalitāte, netradicionāli risinājumi.

* 1. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |
| --- | --- |
| Gada uzdevumi | Sasniegtie rezultāti |
| 1.Turpināt pilnveidot valodas korekcijas darbu, atbilstoši valodas traucējumu veidam un katra bērna attīstības pakāpei. | Organizējām katru dienu nodarbības pie logopēda bērniem ar valodas attīstības traucējumiem un bērniem ar jauktiem attīstības traucējumiem arī pie speciālā pedagoga, kā rezultātā 97% bērnu mācību programmu apguva pilnībā. 99% gadījumos tiek novērsti valodas attīstības traucējumi, un bērni tiek sagatavoti mācībām vispārizglītojošās skolās, par ko liecina valodas pārbaude un logopēdu atskaites. |
| 2.Turpināt pilnveidot kompetencēs balstītu mācību satura apgūšanu. | Visās grupās iekārtoti aktivitāšu centri, kuros mēneša garumā bērni izzina vienu tēmu. Skolotāji mācību procesu vadīja netieši, radot apstākļus bērnu darbībai, sagatavojot materiālus pētīšanai, izzināšanai un jaunrades darbu radīšanai. Rezultātā bērni kļuva patstāvīgāki, uzņēmās iniciatīvu. Bērnu darbi ir radošāki, dažādāki. |
| 3.Īstenot regulāru pedagogu savstarpējo nodarbību vērošanu ar mērķi pārņemt savā darbā labās prakses piemērus. | Katrs pedagogs 3 reizes mācību gadā dalījās pieredzē ar kolēģiem parādot meistarklases nodarbības savā grupā. Uzlabojās nodarbību kvalitāte. Pedagogi šo pieredzes apmaiņu vērtē pozitīvi. |
| 4.Metodisko materiālu izstrāde un to popularizēšana, piedaloties metodisko materiālu skatē. | Katrs pedagogs izstrādāja vienu metodisko materiālu, kuru prezentēja pedagoģiskajā sēdē un piedalījās metodisko materiālu skatē. Rezultātā tika bagātināta materiālā bāze aktivitāšu centros rotaļnodarbībā . |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādes darbības izvērtēšanā un plānošanā iesaistīti visi darbinieki un vecāki. | Regulāra darbinieku un vecāku anketēšana lietotnē EDURIO |
| Katram iestādes darbiniekam ir pieejama informācija par vadības darba struktūru, pienākumiem, tiesībām un atbildības jomām. | Lekcijas par personāla pārvaldības efektivitātes sekmēšanu. |
| Vadības komanda sasniedz ar dibinātāju definētos izglītības mērķus. | Līdzdalība dažādos projektos, NORD+, BDDB |
| Vadītājam ir plašas zināšanas par iestādes finanšu un materiāltehnisko resursu pārvaldību. | Piesaistīt finanšu resursus no dažādiem starptautiskiem projektiem. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja nodrošina iestādes darbības tiesiskumu, izstrādā iestādes iekšējos normatīvos aktus, kurus regulāri atjauno. Tie palīdz īstenot vadītāja darbību, lai sasniegtu rezultātu. | Regulāri pārskatīt un aktualizēt iekšējos normatīvos aktus, savlaicīgi sekojot līdz aktualitātēm un reālajai situācijai. |
| Iestādes darbs tiek regulāri plānots un analizēts, iesaistot visus darbiniekus. Vadītāja uzņemas atbildību un prot vadīt krīzes situācijās. | Turpināt celt savu vadītājas profesionālo kvalifikāciju par līderības stratēģijām un nepopulāru lēmumu pieņemšanu ārkārtas situācijās |
| Vadītāja savā darbā ievēro un veicina vispārcilvēciskās un demokrātijas vērtības, cilvēktiesību un humānisma principus. | Turpināt attīstīt prasmi brīvi komunicēt dažādās auditorijās un situācijās. |
| Vadītāja ievēro pedagoģisko un profesionālo ētiku. Iestādē ir definētas arī kopīgas vērtības. | Pilnveidot spēju paust savu viedokli un redzējumu iestādes darbiniekiem un citām organizācijām. |
| Vadītāja izprot izglītības attīstības pamatnostādnes, par ko liecina iestādes definētās prioritātes. | Turpināt sadarbību ar citām izglītības iestādēm. |
| Iestādē tiek īstenota saskaņota pedagoģiskā darbība pedagogi ir iesaistīti pārmaiņu procesā. Vadītāja regulāri organizē darbinieku profesionālo kompetenču pilnveidi, piedāvājot dažādu lektoru lekcijas un seminārus. | Turpināt pilnveidot darbinieku profesionālo kompetenču pilnveidi, organizējot lekcijas, piesaistot lektorus, balstoties uz darbinieku vēlmēm. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes vadītāja īsteno mērķtiecīgu sadarbību ar dibinātāju. Aktualitātes tiek risinātas pēc būtības, vienmēr saņemts atbalsts. | Veidot strukturētu un vienotu redzējumu par izglītības iestādes turpmāko attīstību. |
| Vadītāja iniciē un organizē plašu sadarbību ar vietējo kopienu/ nozares organizācijām- bibliotēku, muzeju, policiju, ugunsdzēsējiem un citām pirmsskolas izglītības iestādēm. | Turpināt sadarbību ar vietējo kopienu un citām nozares organizācijām. |
| Vadītāja pārrauga un nodrošina labvēlīgu vidi izglītības iestādē, veicina personāla izpratni par iestādes vīziju, mērķiem un uzdevumiem. | Skaidrot pārmaiņu nepieciešamību visiem iestādes darbiniekiem. |
| Vadītāja nodrošina savstarpēju mācīšanos un komanddarbu izglītības iestādē. Iestādē ir profesionāla pedagogu sadarbības sistēma (mācīšanās grupās, mācību jomās, regulārās iknedēļas metodiskajās komisijās par darba pilnveidi)  | Lai īstenotu sekmīgu izglītības programmu īstenošanu, jāiesaistās sadarbībā ar citām institūcijām. |
| Iestādē darbojas iestādes padome, kura aktīvi līdzdarbojas. Notiek vecāku izglītošana audzināšanas jautājumos. Informē vecākus par finanšu līdzekļu piesaisti un materiāltehnisko nodrošinājumu iestādē un piedalās svarīgu lēmumu apspriešanā.  | Turpināt vecāku izglītošanu bērnu attīstības jautājumos. |
| Vadītāja rada priekšnosacījumus un atbalsta sekmīgu izglītības iestādes padomes darbību.  | Turpināt iesaistīt vecākus iestādes mērķu un uzdevumu plānošanā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogu izglītība un profesionālā kvalifikācija atbilst normatīvajos aktos noteiktajām prasībām. | Turpināt izglītību pedagogiem, kuri studē augstskolā. |
| Izglītības iestādē ir izstrādāts pedagogu profesionālās pilnveides plāns. | Turpināt pilnveidi saskaņā ar normatīvajos aktos noteiktajām prasībām. |
| Pedagogiem tiek nodrošināta optimāla noslodze, kas atbilst izglītības iestādes un tās īstenotās izglītības programmas specifikai.Izglītības iestādē ir izstrādāta profesionālās kvalitātes novērtēšanas kārtība. | Izvirzīt pedagogus apbalvojumiem ( gada skolotājs, atzinības raksti). |
| Pedagogi dalās ar labās prakses piemēriem, 3 reizes gadā rādot un savstarpēji vērojot nodarbības. | Turpināt iestādes vadības komandai vērot mācību procesu visas dienas garumā. |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti;

Piedalāmies programmā “Bērnam drošs un draudzīgs bērnu dārzs”. Programmas mērķis veidot pirmsskolas iestādes vidi bērnam drošu un draudzīgu, savlaicīgi atpazīstot un novēršot bērna tiesību pārkāpumu riskus, veidojot pozitīvu sadarbību bērnu, vecāku un iestādes darbinieku starpā, un uzturot pozitīvu vidi, kurā centrālās ir bērna intereses un vajadzības. Projekts noslēgsies 2022.gadā.

1. **Informācija par institūcijām, ar kurām noslēgti sadarbības līgumi**
	1. (izglītības programmu īstenošanai)

 Nav

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

2020./2021. mācību gadā - veicināt drošību, sadarbību, radošumu;

2021./2022.mācību gadā – stiprināt piederību savai dzimtajai pilsētai Kuldīgai un Latvijas valstij, veidojot patriotisma jūtas.

2022./2023. mācību gadā – veicināt bērnos atbildību, savaldību, līdzjūtību.

* 1. 2-3 teikumi par galvenajiem secinājumiem pēc mācību gada izvērtēšanas

98% bērnu ir apguvuši sasniedzamos rezultātus mācību saturā ar vērtējumu “ apguvis”, par ko liecina mācību audzināšanas darba analīze un skolotāju atskaites. Arī bērni ar jauktiem attīstības traucējumiem dinamikā uzrāda pozitīvus rezultātus, par ko liecina bērnu sasniegumu analīze.

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

1. Iestāde ir ieguvusi veselību veicinošas iestādes statusu un iesaistāmies programmā “ Skolas piens un auglis”

2. Ir iespēja izmantot daudzveidīgas digitālās tehnoloģijas mācību procesā – interaktīvās tāfeles, projektori, planšetes, Photon izglītības roboti.

3. Bērnu aktīvās pētniecības aktivizēšanai, iestādes āra teritorijā iestādīti augļu un ogu krūmi, izveidota kukaiņu māja un putnu vērošanas centrs.

 4. Izveidota “ Āra klase” pētniecībai un radošai darbībai ar galdiem, svariem,

 ūdens baseinu, mērtraukiem, lupām, darbarīkiem.

5. Bērni piedalās Baltik Elektro rīkotajā zīmēšanas konkursā, kurā uzvar 5 bērni un saņem vērtīgas balvas.

6. Bērni piedalās “ Friča Bārdas dzejas gleznas “ konkursā, kurā atzinības rakstu saņem 2 meitenes.

 7. Piedalāmies izlietoto baterijas un makulatūras vākšanas konkursā.

 8. Mūzikas skolotāja Laila Ābola izdod grāmatas un mūzikas diskus.

* 1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.